CELEX: 22007D0096
Language: bg
Date: 2007-07-27 00:00:00
Title: Решение на Съвместния комитет на ЕИП № 96/2007 от 27 юли 2007 година за изменение на Протокол 31 към Споразумението за ЕИП относно сътрудничеството в някои специфични области извън четирите свободи

21.2.2008   
            
            
               BG
            
            
               Официален вестник на Европейския съюз
            
            
               L 47/1
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   
   № 96/2007
   от 27 юли 2007 година
   за изменение на Протокол 31 към Споразумението за ЕИП относно сътрудничеството в някои специфични области извън четирите свободи
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейско икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално членове 86 и 98 от него,
   като има предвид, че:
   
               (1)
            
            
               Протокол 31 към Споразумението бе изменен с Решение № 89/2005 на Съвместния комитет на ЕИП от 10 юни 2005 г. (1)
               
            
         
               (2)
            
            
               Подходящо е да се разшири сътрудничеството между страните по Споразумението, като се добави Решение 2007/162/ЕО, Евратом на Съвета от 5 март 2007 г. за създаване на финансов инструмент за гражданска защита (2).
            
         
               (3)
            
            
               Поради това Протокол 31 към Споразумението следва съответно да се измени, за да позволи разширяване на сътрудничеството, считано от 1 януари 2007 г.,
            
         РЕШИ:
   Член 1
   Следната буква се добавя към член 10, параграф 8 от Протокол 31 към Споразумението:
   
               „в)
            
            
               Актове на Общността, които влизат в сила от 1 януари 2007 г.
               
                           —
                        
                        
                           
                              32007 D 0162: Решение 2007/162/ЕО, Евратом на Съвета от 5 март 2007 г. за създаване на финансов инструмент за гражданска защита (ОВ L 71, 10.3.2007 г., стр. 9).“
                        
                     
         Член 2
   Настоящото решение влиза в сила в деня след последното уведомление в Съвместния комитет на ЕИП съгласно член 103, параграф 1 от Споразумението (3).
   То се прилага от 1 януари 2007 г.
   Член 3
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 27 юли 2007 година.
      
         
            За Съвместния комитет на ЕИП
         
         
            Председател
         
         Stefán Haukur JÓHANNESSON
         
      
   
   
      (1)  ОВ L 268, 13.10.2005, стр. 25.
   
      (2)  ОВ L 71, 10.3.2007, стр. 9.
   
      (3)  Без отбелязани конституционни изисквания.